**Български език**

**Тест 8 клас - изход**

**Прочетете и изберете верния отговор на задачи 1-3**

 Изкуствена ДНК създадоха американски учени. Те получиха първия синтетичен геном на бактерия, за която се смята, че е предпоследният ключов етап в създаването на изкуствен жив организъм.

 Това е най-голямата създавана в лаборатория от човека ДНК структура. Това пишат авторите на изследването от института „Venter“, публикувано в сп. „Schience“. „Ние показахме, че е възможно да се създадат по изкуствен начин големи геноми и да се нагажда размерът им,“ обяснява д-р Хамилтън Смит, един от съавторите на изследването. Според него това е вторият от трите етапа в създаването на изкуствена бактериална клетка.

 **(в. Стандарт)**

**1. Текстът е:**

а) научно описание на изкуствената ДНК

б) интервю с единия от създателите и

в) очерк от създателите на изкуствена ДНК

г) медийна информация за научен принос

**2. Думата *„синтетичен“* означава:**

а) естествен

б) органичен

в) изкуствен

г) събирателен

**3. Кое е подходящото заглавие според съдържанието на текста:**

а) Репортаж от лабораторията на д-р Хамилтън Смит

б) Създадоха изкуствена ДНК

в) Магьосници и учени

г) Първият абзац представя теза, а вторият – антитеза.

**4. Този текст откъс от вестникарски материал, публикуван на развлекателната страница в столичен всекидневник. За всяко празно място изберете най-уместния от изразите, записани под текста.**

 Дори да не сте (а).....................................на музикалната легенмда Фреди Меркюри, пак имате поне десет причини, заради които (б).....................................................родното му място Занзибар. Островната група омайва с (в)............................................., бели плажове, (г).....................................................изгреви и залези над сините вълни, вълшебното небе, полета с ароматни подправки и симпатични червени маймуни, с които можете да се срещнете само там.

а) поклонник, последовател, колега

б) да напуснете, да посетите, да избегнете

в) скалисти, безкрайни, мръсни

г) повтарящи се, незабележими, неповторими

**5. Попълнете местата за писане така, че да се запази отношението:**

а) *статия – журналист*

стихотворение - ...........................

............................- романист

б) *лекар – пациент*

учител - ...............................

..........................- състезател

**6. В кой ред думите не са синоними:**

а) санкция - наказание

б) ценност - добродетел

в) състрадание - съчувствие

г) хипотеза - предположение

**7. В кой от редовете е допусната грешка при правописа на сложно прилагателно име:**

а) светлозелен, тъмночервен, небесносин

б) тричасов, двутактов, четиригодишен

в) 15-годишен, 3-дневен, 18-километров

г) горно-бански, ново-зеландски, горно-оряховски

**8. В кой от редовете е допуснато отклонение от правописната норма за употреба на главни букви:**

А) Буенос Айрес, Лос Анджелис, Сан Франциско

Б) Егейско Море, Тихи Океан, Стара Планина

В) Западна Европа, Южна Африка, Северна Ирландия

Г) Югозападна България, остров Сахалин, нос Калиакра

**9. В кое изречение е сгрешена пунктуацията:**

а) Общото внимание беше, разбира се, съсредоточено все около младата виртуозка.

б) Нито веднъж той не се обърна назад, а вървеше в тъмнината ширнала се без бряг пред него.

в) Къщата беше двуетажна, но стара и разкривена.

г) Жената беше облечена в черно, с бяла престилка с презрамки

**10. В кое изречение НЕ е допусната пунктуационна грешка:**

а) Изправена наред с високия и строен офицер тя изглеждаше по-слаба и по-бледна.

б) Да разбере всичко от заплетения разказ не винаги му се удаваше.

в) Очите ми се наляха със сълзи и наведох глава за да не ме забележат.

г) Със затаен дъх всички следяха как едно дете се бори с водната стихия, за да спаси живота на друго дете, и никой не им се притече на помощ.

**11. В кой от следните примери е допусната грешка при членуването:**

а) Спортът е важен за добрия тонус.

б) Умът се развива чрез спорта.

в) Спортът калява ума.

г) Характерът виждаме на големите състезания.

**12. В кой от следните примери има неправилно употребени местоимения:**

А) Когато взимам важни решения, се съветвам с родителите си.

Б) Неговите родители са много спокойни и толерантни.

В) Когато получи наградата, шампионът благодари на неговите си родители.

Г) Маратонецът първо прегърна своите родители.

**13. В коя от подчертаните думи е допусната грешка при употребата на бройна форма:**

А) Няколко състезателя бяха дисквалифицирани.

Б) Двама треньори изведоха своя отбор до финала.

В) От следващия сезон в отбора ще играят трима нови футболисти.

Г) Колко отбора ще участват в първенството?

**14. В коя от подчертаните думи е допусната грешка при употребата на учтива форма:**

Господин Стоянов, Вие сте предложен (а) за председател на комисията. Миналата година сте се справил(б) много добре с тези задължения. Прочут (в) сте с точността си и вероятно всички ще Ви подкрепят. Ако бъдете избран (г) трябва да започнете работа веднага.

**15. Създайте акростих с думата - родина**

**Критерии за оценка:**

1. Оригиналност
2. Смислова завършеност
3. Езикова култура

**КЛЮЧ С ВЕРНИТЕ ОТГОВОРИ ТЕСТ 8 КЛАС**

|  |  |  |
| --- | --- | --- |
| **N** | **ОТГОВОР** | **ТОЧКИ** |
| 1 | Г | 1 |
| 2 | В | 1 |
| 3 | Б | 1 |
| 4 | А) поклонникБ) да посетитеВ) безкрайниГ) неповторими | 4 |
| 5 | А) поет, романБ) ученик, треньор | 4 |
| 6 | Б | 1 |
| 7 | Г | 1 |
| 8 | Б | 1 |
| 9 | Б | 1 |
| 10 | Г | 1 |
| 11 | Г | 1 |
| 12 | В | 1 |
| 13 | А | 1 |
| 14 | Б | 1 |
| 15 |  | 5 |

***Заб.: Оценката се формира от приложената формула х=(y/z).4+2***

***х-крайна оценка, y – брой верни отговори, z – общ брой точки***